Diari Oficial de la Generalitat Valenciana


Sumari del DOGV 1428, del 22-11-1990 (1990/819497)

ORDRE de l9 d'octubre de 1990, de la Conselleria de Treball i Seguretat Social, per la qual es convoca beca per tal de formar especialistes en Economia Social.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/19/(1)/dof/vci/html**

### Dades del document

Número de DOGV
:   1428

Data del DOGV
:   22-11-1990

Secció del DOGV
:   DISPOSICIONS GENERALS

Número del document
:   1990/819497


Data del document
:   19-10-1990

Organisme emissor
:   Conselleria de Treball i Seguretat Social

Tipus de document
:   Ordre

Ordre de 10 d'octubre de 1990, de la Conselleria de Treball i Seguretat Social, per la qual convoca beca per tal de formar especialistes en Economia Social.  
Davant la necessitat que té la Conselleria de Treball i Seguretat Social de disposar de Tècnics especialistes en diferents matèries, es fa necessària la formació de professionals en temes d'Economia Social. A fi d'aconseguir-ho, i fent ús de les facultats que tinc atribuïdes,  
ORDENE  
Article primer  
Per aquesta Ordre es convoca una beca per a la formació professional en Economia Social.  
Podran optar a la beca les persones amb titulació de llicenciat universitari, diplomat o de Formació Professional segon cicle.  
Article segon  
El període d'aprofitament de la beca serà d'un any, i en el cas que els treballs encomanats no haguessen estat finalitzats i hi haja consignació pressupostària, es podrà prorrogar pel temps que es considere adient després del informe favorable del Director de l'Institut de Promoció i Foment del Cooperativisme .  
Article tercer  
La beca estarà dotada amb 100.000 pessetes mensuals, revisables en cas de prórroga d?acord amb les possibilitats pressupostàries del programa corresponent de la Conselleria de Treball i Seguretat Social. A més, amb la dotació s'inclourà una assegurança d?assistència mèdica i d'accident per al becari. En vèncer el mes es transferirà la quantitat esmentada al compte corrent que indique el becari.  
Article quart  
El becari realitzarà les funcions que li siguen encomana-  
des pel Director de l'Institut de Promoció i Foment del Cooperativisme, per tal d'assolir els objectius, pràctica professional i formació en Economia Social. El temps de dedicació serà de 35 hores setmanals. Cas de realitzar viatges per raó del treball encomanat, es retribuiran les dietes i locomoció corresponents, segons la normativa vigent, amb l'assimilació de la seua titulació al grup que pertoque.  
Els treballs o estudis realitzats quedaran en propietat de la Conselleria de Treball i Seguretat Social i no podran ser utilitzats per l'autor sense l'autorització escaient .  
El becari realitzarà les pràctiques o funcions que se li encomanen en l?Institut de Promoció i Foment del Cooperativisme o en els locals de les cooperatives o de llurs entitats representatives en l?àmbit de la Comunitat Valenciana.  
Article cinqué  
Les sol·licituds aniran dirigides al Sr. Conseller de la Conselleria de Treball i Seguretat Social, en les quals haurà de constar el domicili i el número de telèfon de l?interessat.  
Hauran de ser presentades en el Registre Central d?aquesta Conselleria, Passeig de l'Albereda núm. 16, 46682 València, en el termini de 30 dies hàbils a partir de l?endemà de la publicació d'aquesta Ordre en el Diari Oficial de la Generalitat Valenciana.  
Amb la sol·licitud s'adjuntarà currículum, on s'inclourà l?expedient acadèmic, i tot tipus de mèrits professionals. Es valorarà el coneixement d'idiomes, la realització de cursos i estudis sobre Economia Social i les pràctiques realitzades.  
Només es tindran en compte els mèrits acreditats documentalment.  
Per tal de realitzar la selecció, els candidats seran convocats a una entrevista personal.  
Article sisé  
La beca es concedirà per Resolució del Conseller de Treball i Seguretat Social, amb càrrec dels crèdits previstos per a aquesta finalitat, en el Programa 322.10.  
La presentació de sol·licituds implica l'acceptació del contingut d'aquesta convocatòria. La condició de becari no produirà en cap moment relació laboral alguna amb la Generalitat Valenciana.  
Article seté  
Les incidències que sorgesquen durant el període d'aprofitament de la beca, seran resoltes per aquesta Conselleria; la beca podrà revocar-se en cas d'incompliment de les obligacions per part del becari, i també es podrà demanar la devolució de les quantitats percebudes. Si es produís revocació, renúncia o abandó durant el període d'aprofitament de la beca, podrà cobrir-se la vacant pel temps que li restava al becari, seguint l'ordre de puntuació concedit.  
DISPOSICIO FINAL  
Aquesta Ordre vigirà l?endemà de la publicació al Diari Oficial de la Generalitat Valenciana.  
València, 19 d'octubre de 1990.  
El Conseller de Treball i Seguretat Social,   
MIQUEL DOMEMECH


Còpia Permalink ELI